I de tidlige 1960'ere skrev og producerede Zappa sange for andre lokale kunstnere; han arbejdede ofte sammen med [[singer-songwriter]]en [[Ray Collins]] og produceren Paul Buff. Deres "Memories of El Monte" blev indspillet af [[The Penguins]], men det var dog kun Clive Duncan fra den oprindelige gruppe, der medvirkede.{{sfn|Gray|1984|p=29}} Buff ejede det lille Pal Recording Studio i [[Rancho Cucamonga]], hvor der var en firesporsbåndoptager, som han selv havde konstrueret. På den tid var det kun en håndfuld af de mest sofistikerede kommercielle pladestudier, der havde mulighed for at optage på flere spor; det normale for mindre studier var stadig mono eller to spor.{{sfn|Zappa|1989|p=42}} Skønt ingen af indspilningerne fra den periode opnåede større kommerciel succes, tjente Zappa tilstrækkeligt med penge til at gøre det muligt for ham at finansiere en orkesterkoncert i 1963 med musik, han havde skrevet, at få den radiotransmitteret samt indspillet.{{sfn|Miles|2004|p=74}} Han optrådte på [[Steve Allen]]s ''[[The Tonight Show]]'' samme år, hvor han spillede på cykel som musikinstrument.{{sfn|Slaven|1996|p=35-36}} Ved at låne en bue af orkesterets bassist samt trommestikker gav han sig til at klimpre, slå og stryge på egerne på cyklen, hvorved at frembragte mærkelige, komiske lyde på sit nyfundne instrument. Sammen med Captain Beefheart indspillede Zappa nogle sange under navnet The Soots. De blev afvist af [[Dot Records]] for "ikke at besidde kommercielt potentiale", en dom Zappa senere citerede på omslaget til ''Freak Out!''.{{sfn|Watson|1996|p=27}}
Kunst Musik Historie